ús 


Az új esztendő küszöbén meleg 
szeretettel köszöntünk Bennete- 
ket, kedves Olvasóink. Eredmé- 
nyes tanulást, jó egészséget és 
sok boldogságot kívánunk. 

Tudjuk, az 1972-es esztendő is 
sok örömöt, sok kedves élményt 
tartogat a számotokra. Hiszen 
körülöttetek mindenki, elsősor- 
ban szüleitek és tanáraitok, azt 
szeretnék és azért dolgoznak, 
hogy vidám, derűs legyen az élete- 
tek, s hogy sikeresen haladjatok 
tovább, előre a tudás birodalmá- 
ban. 

Mi, a KISDOBOS szerkesztői is 
ezt szeretnénk, s most, amikor 
boldog új évet kívánunk, ígérjük, 
hogy a jövőben is igyekszünk sok 
hasznos $zórakozást, sok örömöt 
szerezni Nektek. 

Ám, a boldogságot senkinek 
nem adják ingyen. Nektek is tenni 
kell érte! Mit? Röviden: teljesí- 
teni kötelességeiteket! S ha ezt 
megteszitek, bizonyára valóra vá- 
lik mindaz, amit most a felnőttek 
kívánnak Nektek, s ti is kívántok 


egymásnak. 
. Kisdobos 


CSANÁDI IMRE : 
HÓNAP-SOROLÓ 


Új év, új év, 
Új esztendő! 
Hány csemetéd van? 


Tizenkettő! 


Jégen járó Január, . 
fagyot fújó Február, 
rügy-mozdító Március, 
Április, füttyös, fiús, 
Május, Május, virágdús, 
kalász-konyító Június, 
kasza-suhintó Július, 
aranyat-izzó Augusztus, 
szőlő-szagú Szeptember, 
levelet-ontó Október, 
köd-nevelő November, 
deres-darás December! 


44. 


1. Kukoricaszemből és levelekből áll 
ez a biokép. Készítője ZAHORÁN 
MISI, 2/a Vác. 


2. MELIS JUDIT, a szarvasi 2. számú 
általános iskola 3/b osztályos 
kisdobos levelekből készített 
ragasztást. Címnek a Zsuzsika 
nevet adta. 


7 Védő 
ú 47 
a 7 

végy ér égve 
ho] úugugy gjjnásás 


MEGYEVVV VEVE UE 


A , Titok" -ról 


A Főhadiszállásra — vagyisa szarvasi 
Krecsmárik úttörőházba 3864 raj ne- 
vezése érkezett. Ha meggondoljuk, 
hogy egy rajban legalább 30 kisdobos 
van, akkor kiderül, hogy kb. 115 920- 
an vesznek részt az , Erdő-mező tit- 
kai" kutatásában! 

Királyréten túráztak a váci Thál- 
mann téri iskola másodikos kisdobo- 
sai, pontosabban: a Móra Ferenc raj. 
Ügyes beszámolót küldtek kirándu- 
lásukról, és rajzokat is készítettek 
hozzá. Azt írták: , Kár, hogy a makk- 
ból készített fiú-babákat és állatokat 
nem tudtuk elküldeni." 

Cered, Mátranovák, Mátraszele, 
Bárma pajtásai jól ismerik Számel 
János bácsit. Ő a ceredi Ceredvölgye 
Tsz vadásztársaságának elnöke. Irá- 
nyításával, vezetésével ismerkednek 
meg a gyerekek a téli erdő titkaival. 
Nógrád megyében —ahol ezek a köz- 


ségek fekszenek — valamennyi va- . 


dásztársasági elnököt és vadőrt fel- 
keresnek a kisdobosok. Segítenek 
a téli etetők gondozásában, rendben 
tartják az erdei utakat. A helyi tsz- 
ből, állami gazdaságból elszállítják a 
takarmányt és a hulladékmagot. Meg- 
tanulják, mit kell ennie a kisvadnak, 
s mit szeretnek a nagyvadak. A sózók 
készítése külön tudomány; földdel 
keverve , tálalják" a sót az állatok- 
nak, víz közelében, hogy ihassanak is 


v 


3. Kirándult a raj, 
és így látta a 
másodikosokat 
TRÁZSI CSILLA, 
a XIX. kerületi 
Hullay úti iskola 
másodikosa. 

jelentjük: 


rögtön, mivel a sótól megszomjaz- 
nak. £ 

A fóti Gyermekvárosból tudósítás 
és fénykép érkezett. Németh Viola 
kisdobos írta. Állatokról, növények- 
ről szóló meséket, verseket, törté- 
neteket gyűjtenek.  Faliújságukon 
szép képek láthatók, melyeket őszi 
falevelekből készítettek. Akadály- 
versenyt is terveznek, méghozzá 
egyet a Gyermekváros parkjában, 
egyet pedig — ha az első jól sike- 
rül — a környéken. Í 

A galgahévízi nyolcadikos úttörők 
azt a feladatot kapták, hogy ismerjék 
meg szülőfalujuk szorgalmas dolgo- 
zóit, gyűjtsék a népviseletet, kutas- 
sák fel s tanulják meg a régi nép- 
dalokat. A vörösnyakkendőnek segít 
a kék — úttörőnek a kisdobos ebben 
a munkában. Pontosabban: a harma- 
dikos kisdobos testvérraj. Így nem is 
csoda, hogy a falumúzeum anyagának 
gyűjtése és a község történetének 
kutatása is eredményesen folyik! 


, Megkérdeztük falunk idős embe- 
reit, mit tudnak a féltve őrzött, ha- 
talmas, terebélyes hársfánkról? — 
írja Czechner Mónika a süttői negye- 
dikesek Lenin rajából. — Megtudtuk, 
hogy Rákóczi fejedelem Bécs felé 
tartva megpihent a fa alatt seregével. 
A hársfa mellett volt egy kovács- 
műhely, s miközben a fejedelem lo- 
vát patkolták, e fához kötötték. Meg- 
tudtuk azt is, hogy régen, híres kő- 
faragóink nyaranta e fa alatt végezték 
fárasztó munkájukat. Később kerí- 
téssel vették körül hársunkat, és kő- 
faragóink ma már korszerű telepen 
dolgoznak. Községünk lakossága sze- 
reti és a tanáccsal együtt védi az idős 
fát. Beteg részét becementezték, el- 
öregedett ágait sebkátránnyal be- 
kenve gyógyítják, hogy még soká 
gyönyörködhessünk benne. Így jár 
a hársunk története öregtől fiatalig, 
s mi is így fogjuk továbbadni a nálunk 
kisebbeknek!" 


(Kék nefelejes,- 
el ne felejtad! 


1. Rendezzen a raj — vagy külön 
az őrsök — téli kirándulást! 
Közben építsetek hóembert és 
rendezzetek szánkóversenyt — 
a Játszópajtás tanácsai szerint! 
(Megtalálható lapunk 12. olda- 
lán.) 


. Ha lakóhelyeteken van erdész 
vagy vadász, látogassátok meg! 
Tanuljátok meg tőlük az erdei 
nyomolvasás tudományát! 


. Ismerjétek meg segítségükkel 
az erdő életét! Naplótokban 
írjátok és rajzoljátok le az új 
ismereteket! j 


A budapesti Mezőgazdasági Mú- 
zeum pályázatot hirdet. A címe: 


HAZÁNK MEZŐGAZDASÁGA 
DIÁKSZEMMEL 


A kisdobos korúaktól rajzokat 
kérnek és várnak. A rajz mellé 
néhány sorban mutatkozzon be 
a pályázó és írja meg, milyen az 
iskolájuk. Sokat kell-e gyalogolnia, 
amíg odaér? Hogyan tanul — stb. 


A legszebb munkákat kiállítják, 
és a nyertesek fényképezőgépet, 


filmfelvevő gépet nyerhetnek. 
Idén először várnak a rajzokon kí- 
vül játékpályázatokat. Tehát, bar- 
kácsolóknak is figyelmébe ajánljuk 
ezt! 


A beküldési határidő rajzra és 
játékra egyformán: 1972. ápri- 
lis 4. Cím: Bp. XIV., Városliget, 
Vajdahunyad Vár. 


Az , Erdő-mező titkai" kutatása 
közben biztosan találtok rajzra, 
festésre alkalmas témát, munkára 
hát! 


ÉN. TE, Ő... 


Ha lapozol egyet, újra ezt a cí- 
met olvasod: ÉN, TE, Ő . . . És eb- 
ben az évben mind a tizenkét 
számban olvashatod a folytatását 
ennek a ... Minek is? Mindjárt 
elmagyarázom : Varga Katalin író- 
nő írta számotokra és Görög Júlia 
grafikus rajzolta ezt a fantasztikus 
történetet. Mese a SZAVAK szi- 
getén, ahol a szöveg hol elbújik, 
hol előbújik, hol képregényben 
folytatódik. De ne olvasd túl gyor- 
san, mert közben rejtvényfelada- 
tokra bukkansz, amiket érdemes 
megfejtened. És akkor kiderül, 
hogy vannak benne olyan felada- 
tok, 

1. amiket, ha jól megfejtesz és 
minden hónap 25-ig beküldesz a 
Kisdobos szerkesztőségébe (Buda- 
pest 8. postafiók 57.) könyvjutal- 
mat kapsz érte: 

2. és találsz benne €-tal meg- 
jelölt feladatokat, melyeknek meg- 
fejtését Neked kell összegyűjte- 
ned az év végéig, vagyis amíg Pitt 
és Patt, a bohóckölykök barango- 
lása be nem fejeződik. 

Mivel ez hosszú idő, arra is gon- 
doltunk, hová gyűjtsd, hogy el ne 
kallódjanak, el ne vesszenek ezek 
, az értékes szavak". E havi mel- 
lékletünkön egy olyan mozgatható 
oroszlánt küldünk — legyen a 
neve Dóró —, amelyiknek, ha el- 
készíted, a táskájába gyűjtheted 
hónapról hónapra a megfejtett 
szavakat és számokat. Hogy Dóró 
se vesszen el — bár a fantasztikus 
mesében mindjárt az elején el- 
vész —, úgy készítettük el, hogy 
felakaszthasd  könyvespolcodra, 
illetve, ahol biztonságban van egy 
kerek esztendeig. 

Erre azért van szükség, mert 
az összegyűlt szavakból a végén 
olyan értelmes mondatokat rak- 
hatsz össze, amelyek Petőfi Sán- 
dor 150. születésnapjáról szólnak. 
Ezeket a mondatokat, illetve szö- 
veget éppen egy év múlva, 1973. 
január 10-ig kell beküldened szer- 
kesztőségünkbe. A sikeres meg- 
fejtőket külön jutalomban része- 
sítjük. Hogyan és mikor? — erről 
decemberben újra írunk. 


"MI TÖRTÉNT? 


(képregény) 
A Hókuszpókusz Cir- 


kusz Bergengóciába ha- 
józott. A fedélzeten két 
iker-testvérpár nézte a 
vizet: Pitt és Patt a bo- 
hóckölykök, valamint az 


ij artista oroszlántestvérek, 


Dinóő és Dóró. A hajó so- 


hasem. jutott el Bergen- 


góciába, mivel. . . 


MIT CSINÁLTAK A 
HAJÓTÖRÖTTEK? 


Megpillantották a sziget ki- 
kötőjét. — Gyorsabban evezzünk! 

— Azt gondolod, ez barátságos 
hely? — kérdezte Pitt. 


— Azt — eresztette el a kor- 
mányrudat Patt. 
Zörrent a bokor. — Nini! Az 


ikrek! — dünnyögte a bokor alatt 
egy mély hang. 
— Dinó! — örvendezett Pitt. 
— Drága barátom, te itt do- 
rombolgatsz? — ölelte át Patt. 
— Ismét együtt a társaság! 
— tapsolt boldogan Pitt. 
— És Dóró!? — Ó, Dóró!... 
— törölgette könnyeit Dinó. 


SZERKENTYŰ SZIGET 


Az úton egy kenguru közeledett. 
Fején postássapka, erszényében 
megcímzett borítékok. — Jó na- 
pot! — biccentett. — Neve? 


— Pitt! — rebegte áhítatosan 
a bohóckölyök. 


— Sajnos, ma nincs levele, 
uram! — biccentett újra a ken- 


guru, és tovasietett. 


Pitt és Patt csodálkozva nézett 
utána. Nem sokáig. Ugyanis a bok- 
rok közül négy egyforma majom 
ugrott elő. Az egyik kezében ha- 
talmas fogkefe, a másikéban fog- 
mosópohár. Fürgén megmosták 
Dinó fogait, miközben a másik két 
majom ütemesen kiáltozta: ,,Min- 
den étkezés után Csacsamunda 
péppel mosson fogat! A Csacsa- 


A 


munda pép világmárka! A Csacsa- 
munda pép tökéletes!" 

A majmok, akárcsak a kenguru, 
eltűntek. A hajótöröttek folytat- 
ták útjukat. Egy óriási kert be- 
járatához jutottak. A kertben há- 
rom egyforma ház volt. A kapuban 
Pittet és Pattot két kecske fogad- 
ta: — Belépés csak piros köpeny- 
ben! — Az ikreket beöltöztették. 

— Milyen csinos vendégek! — 
tűnt fel az úton egy zöldruhás em- 
berke. I 

— Hajótöröttek vagytok? 

— Hajótöröttek és artisták — 
hajoltak meg az ikrek. 

-— § az oroszlán? 

— Barátunk. Ő is artista. Saj- 
nos testvérét, Dórót az úton el- 
vesztettük. 


A zöldruhás emberke a három házra mutatott. é x 
— Legyetek vendégeim! Íme, az első alakásom, a má- ADATIK TUDTÁRA MINDENKÍNEK ! 
sodik robotjaim háza, a harmadik pedig az Idők háza. z ; 3 

A robotok házából egy kengüru lépett ki. Szakasz- NGÓCIA SZÍGETEÍT x SZÓFAJOK, 
tott olyan, mint amilyennel az úton találkoztak. ÚGY minT Az ige Főnév, MELÉKNÉV, 


— Jó napot! — biccentett. — Neve? NÉVUTÓ ,nEvmás VARÁZSLÓÍINAK 
XDOMÁNYOZOM. Ny 
KELT, URALKODÁSOM 4502 éven [JE 


— Patt! — rebegte ezúttal a másik bohóckölyök. 

— Sajnos, ma nincs levele, uram! — biccentett. : 

A legújabb típusú levélhordóm — magyarázta ÖTEÉGIT ge ge fs 
a mester. 

— Most már értem! — kiáltott fel Pitt. — Te — Igékkel varázsolsz? — kérdezte Pitt. 
robotokat gyártasz. — Igen. S mivel az ige cselekvést jelentő 

— Eltaláltad — bólintott az emberke. — Én va- szó, cselekvő-gépeket, vagyis robotokat gyár- 
gyok Fúrfarag. Szigetem, Szerkentyű sziget pedig tok. Ez sokkal érdekesebb, mint a varázslat. 
az IGÉK szigete. Íme az alapítólevelem! — És még? 

— Természetesen játszom is. A szavakkal 
kitűnően lehet játszani. 


a) Csere-bere b) Összekevert szótagok 


Anna kötényt rág magának. 4, TÜ 


Peti mogyorót áll. 

Juli babakocsit közös Te [dl át ak [aő [ettő 
; gát ess te HELYÉrE b áejztet rágják Az itt összekevert szótagokból hat értelmes igét kapsz. Ezek közül 
tedd TT EKE bageő slppekst Ps csak a történést jelentő igékre van szükséged. Ha megfelelően csopor- 


tosítod őket, kezdőbetűikből egy újabb igét kapsz. Azt tedd félre! 6 


c) Szóépítés 


d) Melyik hová? 


Nézd meg az első ábrát. Három azonos 
kezdőbetűs igéből áll. A többit hason- 
lóképpen fejtsd meg ! 


Keresd ki a megfelelő ragokat s úgy indulj minden egyes kaputól 


Bűvös háromszögek, Itt is hárombetűs az úton. 


igék vannak elbújtatva. Második és ú 
harmadik betűjük azonos, Csak a kez- Beküldendő: az 1-es, a 6/c, 6/d megfejtés. 
dőbetűjük tér el. Decemberi megfejtésünkhöz tedd félre a €-tal megjelölt megfejtéseket : 2, 6/a, 6/b. 


FOLYTATÁSA FEBRUÁRBAN 


Ur Mala 1 sa 


Mesterségünk címere 


Ezt a játékot bizonyára sokan is- 
meritek, játsszátok. Két gyerek vá- 
laszt egy , mesterséget", s a társaik 
előtt bemutatja, eljátssza azt. Ha ők 
felismerik a mesterség fontos, lénye- 
ges részét és azt játsszák el, akkor 
a többiek biztosan kitalálják miről 
van szó. Jó megfigyelőképesség, talá- 
lékonyság kell hozzá mindössze. 

Valami hasonlót játszottunk mi is 
az elmúlt hónapokban; észrevetté- 
tek? Leveleitek közül azokat keres- 
tem ki elsősorban, amelyek az őrsi 
tisztségviselők munkájáról szóltak. 
Ha a levél írója eltalálta azt, ami lé- 
nyeges abban a tisztségben, akkor 
nyomban felismertük: ilyen egy jó 
őrsvezető-helyettes, őrsi krónikás. 
(Például a hidasi kisdobosok Tündér 
őrsének két krónikása, akikről az 
októberi Kisdobosban írtam.) 

Most az őrsvezetők , mesterségét" 
mutatom be, néhány remek kis levél- 
ből. Nagy Zsuzsa, a kálócfai kisdobos- 
csapat Béke őrsének vezetője. Az őrs 
levele így kezdődik: , Nagyon jól 
érezzük magunkat együtt." Ez a mon- 
dat máris jó bizonyítvány egy őrs- 
vezetőnek! Ahogy tovább olvastam 
a levelet, már nem is csodálkoztam 
ezen a megjegyzésen. A Béke őrsbe 
csupa kislány tartozik. Nosza, ren- 
dezett is nyomban az őrsvezetőjük 

. egy bababált. , Összesen 19-en vol- 

. tunk: 9 baba és mi tízen" — újságol- 
ják a gyerekek. És mielőtt bárki meg- 
jegyezné, hogy no persze a lányok 
csak babáznak — közlöm, hogy túráz- 
tak is a Cserben. Titkosírást olvastak 
és fejtettek meg, célbadobtak és ug- 
rókötéllel versenyeztek — ez volt 
az ára a célbajutásnak. S ami nekem 
legjobban tetszett: a nyári szünetben 
is együtt tartotta őrsét az őrsvezető. 
Sőt, két vendég-őrsi tagot is fogad- 
tak: Német Judit budapesti és Laka- 
tos Valéria milejszegi kisdobost. 
(Gondolom, ők ott nyaraltak Kálóc- 

. fán.) Ilyen őrsben persze én is szíve- 
sen vendégeskednék! 

Plátenik Judit kisdobos — Nagy- 
kőrös, Névtelen u. 70. — azt a na- 
gyon lényeges dolgot írja őrsvezető- 
jéről, Nagy Ildikóról, hogy mindig 
szívesen segít a kisebbeknek, a tanu- 


I 


lásban gyengébbeknek. Ő maga, már- 
mint az őrsvezető nagyon szorgal- 
mas, két idegen nyelvet is tanul. 
Persze a kisdobosai szívesen követik 
a jó példát. Judit és két pajtása például 
szintén németül tanul. Ha találkoz- 
nak, lehetőleg németül beszélgetnek 
egymással. A jó példáért máris dicsé- 
ret illeti az őrsvezetőt. De engem az 
is nagyon érdekelne még: mit csinál- 
nak az őrsben? Írjatok majd erről is 
legközelebb! (Lehet németül is!) 


Kovács Katalin a pataki kisdobosok 
Mókus őrsének a vezetője. Munkájá- 
ban nekem az tetszik. legjobban, 
ahogy az úttörők és kisdobosok ba- 
rátkozását segíti. Avatás előtt pél- 
dául összehívta az avatótestvéreket, 
az úttörőket, és megbeszélte velük, 
mi a teendő. De a tennivalókat nem- 
csak az avatás ünnepélyes perceire, 
hanem a további hétköznapokra is 
megtervezték. Máskor meg a kisdo- 
bosokkal készíttetett valami kedves 
meglepetést az avatótestvéreknek. 
Biztos vagyok benne, hogy tartós ba- 
rátságok is születnek ott, egy figyel- 
mes kis őrsvezető jóvoltából. 

Figyelemre méltó Barát Judit út- 
törő, Kisvárda, Váralja út 29. meg- 
állapítása is. Azt írja: , A mi őrsünk 
nem olyan túl jó őrs. Ennek az is oka 
lehet, hogy minden évben új őrs- 
vezetőnk van..." 

Érdekelne a ti véleményetek is, 


gyerekek! Egyáltalán, várom a to- . 


vábbi leveleket az őrsi tisztségvise- 
lőkről. Azt írjátok le — úgy, mint 
a fentiek —, hogyan gyakorolja ,,mes- 
terségét" nálatok a faliújság-felelős, 
játékfelelős, egészségőr stb. 


A kordában tartott 
őrs és a párja 


Már két alkalommal beszélgettünk 
a ; kordában tartott őrsről". Illetve 
még nem is nagyon beszélgettünk, 
inkább csak kértem, és kérem most is 
a véleményeteket. Mit válaszoljunk 
annak az őrsvezető-helyettesnek, aki 
arra kért tanácsot, hogyan lehetne 
kordában tartani az őrsét? 


Ennek az izgalmas kérdésnek a 
párját olvastam most egy levélben. 
Az írója nevét most sem mondom 
még meg, mert azt szeretném, ha 
erre a kérdésre is együtt válaszol- 
nánk a Kisdobosban. Azt írja ugyanis : 
uHa nálunk egy tisztségviselő egy- 
szer is hanyag, bizony azonnal levált- 
juk." 


Mit szóltok ehhez, gyerekek? 
És végül: 


BH3ofdog új évet 
kívánok 
nektek, magamnak pedig az új évben 


is sok olyan kedves, okos levelező- 
pajtást, mint az óévben volt. 


Ún Kata 


; 


— mindent, mindent, 


KRECSMÁRY LÁSZLÓ ÖLBEY IRÉN Csupa fagyos hó a kert most, 
ezüst a tél, mint az álom, 


HOHULLAS VARJÚ "szomorú tar faágon. 


A felhők, — mint hervadt őszirózsák — N É NI Nagy fekete kendőjébe 
se hé insatóznak ú burkolózik dideregve, 

GE ASÉZtI n, fe ál je ELÁS pebal F fehér világ veszi körül, 

. és elhullajtott sziromözönnel a tél fénylő tiszta csendje. 


. — lágy hópihékkel — teleszórnak ; 
t "a ERT, 3 Szegény öreg varjú néni, 

3 bizony éhes, bizony fázik, 

meleg szoba volna most jó, 

ahol piros tűz világít. 


. fát, házat és földet űj 
..—— — nyári emlékek ködbe fulnak — 
patyolatingben jár a béke, 
s a csillagpelyhek 
hullnak, Estate 5 
Eülinake e esés 


a 
Válla közé húzza fejét 
varjú néni s úgy bólogat, 
Körülötte zizeg, szitál 
hópihésen az alkonyat. 

HALAT 


KALANDOS BEVÁSÁRLÁS TESAKEL VEÉR 

— Utazunk a Tátrába! — újsá- 
goltaegynap csillogó szemmel Évi. 

— Ugyan, ne mondd! És mikor? 

— Hát a téli szünidőben! — 
Évinek fülig szaladt a szája. — 
Addig már csak pontosan tízet 
alszunk. És megvan az útlevél, 
meg a síléc is! 

— Síléc?! 

— Aha! Apu vette. És csak ne- 
kem! Mert a síeléshez Tücsi még 
kicsi. A nagyobbaknak minden- 
képpenkellvalami téli sportot űzni 
— mondta, én meg azt mondtam.: 

— No, erre én is befizetek! 

Be is fizettem. Gondoltam, iga- 
zán megér egy utazást, ha látha- 
tom, hogyan űzi ezt a téli sportot 
Évi. Így aztán, nem sokkal később 
mind a négyen ott álltunk a csupa- 
hó, fehéren szikrázó hegycsúcsok 
alatt. Nagyanyu hosszas tárgya- 
lást folytatott egy oktatóval, aki 
arra a nem. mindennapi feladatra 
vállalkozott, hogy a síelés örö- 
meit megismertesse Évivel. 

Évi ugyanis, amint sílécet ér- 
zett atalpa alatt, vacogni kezdett, 
reszketett és egyre ezt kiabálta: 

—Lefagy a nagyujjam!... 
Meg a kisujjam. iiis! Be akarok 
menni a melegedőbe! És miért kell 
mindig lecsúszni, amikor olyan 
szép idefent? ! 

Négy nap is beletelt, mire úgy- 
ahogy megbarátkozott az időjá- 
rással és nem fázott és nem. resz- 
ketett, hanem. végre sikongva sik- 
lott lefelé a lejtőn. 

Tücsi és én egy szelíd kis lankán 
szánkáztunk. Kettőnknek csupán 
ez a szórakozás jutott, mivel 
Tücsi legnagyobb bánatára már 
első nap kiderült, hogy akár így, 
akár úgy szíjazgatjuk a síléceket, 
Tücsi apró lábára sehogyan se 
tudjuk ráilleszteni. 

— Ugye eleget mondta anyu, 
hogy meg kell enni a sárgarépát? 
— mondta kajánul Évi, mire 
Tücsi mogorván felelte: 


úlli Te pedig gyáva vagy és kész. 

— En?! — kiáltotta Évi fel. 
háborodva. —. No, ne mondd! 
Tegnap egyszer már úgy siklot- 
tam le, hogy nem is buktam! 

— De én már elsőre úgy sikla- 
nék le — jegyezte meg mély nyu- 
galommal Tücsi, Én már a té- 


vében jól megnéztem, hogyan csi- 


nálják ezt a sportolók, Tudod? 
— Cöl A kor hiszem, ha lá- 
tom — biggyesztette el a száját 
Évi. Tücsi összevonta a szemöldö- 
két, aztán komoran bólintott. 
vi Meg is fogod látni, 


Es másnap, amint kiléptünk a 
szálloda kapuján, na 


állt. 
— Ma nem viszek 
mert én ma lesik] ok, 
8g Azt nem lehet Tücsi — rázta 
a fejét nagyanyu, . Tudod jól 
hogy nagy a Sítalp. Lötyö 14- 
badon. Vagy nem? jülsöll 


gyanyu elé 


szánkót, 


— Ha jól odakötözzük, akkor 
nem lötyög — szögezte le Tücsi, 
és mert ragyanyu egyre a fejét 
rázta, magában dohogott: — Min- 
dig, mindent csak Évi... Mindig 
mert ő a nagyobb! . . és msdleledlsa 
nézett nagyanyura, . . á 
hadd próbáljam fel! FSÉrén dud. 
az enyém lesz, Nagyanyau is tudja, 
hogy apu azt mondta; ,majd jö- 
vőre!" : 

Rövid tanakodás után úgy dön- 
töttünk nagyanyuval, hogy a fel- 
próbálásból nem származhatik kü- 
lönösebb galiba, Így aztán Tücsi 
talpa alá került az áhított sítalp. 
Arra a napra egett éppen a krak- 
kói diákok lesiklőversenye is. A 
verseny a lejtő hal oldalán zajlott, 
míg mi a jobb fején mosolyogva 
figyeltük, hogyan ügyeskedik Tü- 
csi. Néhányszor ide-oda csúszkált 
a sima terepen és tong ott. 
közelebb topogott a lejtő vált. 
s ott megállt, A vállán át dl 
nézett Evire. 


— Ha nem lötyögne ez a vaca- 


kos sítalp, hát akkor most jól meg- 
lökném. magam, és hajrá! Tudod? 
— azzal hadonászva megfordult. 
Az azt követő pillanatban meg- 
dermedtünk ahányan voltunk. 
Tücsi egy aprócskát megbillent, 
aztán kék sapkás, bojtos feje egy- 
szerre csak távolodni kezdett tő- 
lünk, s távolodott egyre sebeseb- 
ben, miközben Tücsi cérnavékony 
hangon ilyeneket kiáltozott: 

— Juuuj!... Én nem akartam 
pont ezzel a lötyögős izével... 
Naaa! Fogjon már meg valaki! .. 

Az oktató sebtén csatolta a sí- 
talpait és nyomába eredt, Évi pe- 
dig torkaszakadtából kiabált. 

— Tedd széjjel a lábadat Tücsi 
és ülj le! 

Hiszen, ha tudta volna Tücsi, 
hogyan tegye széjjel a lábát?! Az 
viszont, hogy lesiklás közben ho- 
gyan ülhet le egy sportoló, egy- 
szerűen nem jutott eszébe, mivel 
— gondolom — ezt nem tanulmá- 
nyozta elég alaposan a tévében. 

— Tücsi! — visongta Évi —, 
hát nem. hallod? 

Persze, hogy hallotta Tücsi. 
Be is hajlította a térdét becsület- 
tel, most viszont szinte szélsebe- 
sen száguldott lefelé. Mi ott a lan- 
ka tetején elképedve bámultuk. 

— Ez... Ez így akar... — 
mondta bizonytalan hangon Évi. 
— Tetszett volna gondolni, hogy 
mégis igazat mondott? 

Be kellett vallanom, hogy bi- 
zony énis csak amolyan hősködés- 
nek véltem, amit Tücsi mondott, 
most viszont büszke vagyok rá, 
mert — és erre több szemtanú is 
van —, igenis, lesiklott. 

— Hogyez honnantudja ezt így? 


Nagyanyu is majdnem sírt. 
Sopánkodva a kezét tördelte. 

— Még összetöri magát!. . . Jaj 
nekem, mit művel ez a gyerek?! 

Az ismerősök igyekeztek meg- 
nyugtatni nagyanyut: nem nagy a 
pálya, nemis meredek, nagyobb baj 
nem történhetik, ügyes kisfiú Tü- 
csi! — szóval ilyeneket mondtak. 

— Igen... ügyes... — szi- 
pogta nagyanyu. — Csakhát na- 
gyon kicsi még. — Valamicskét 
azért mégis megnyugodott. 

Onnan fentről mindenképpen 
úgy látszott, Tücsi csudára élvezi 
a tudományát, s minden baj nél- 
kül a lejtő aljára ér; de mi azért 
gyanakvóan néztünk össze Évivel. 

— Lefogadom — súgta Évi —, 
ez a buta már megbánta az egé- 
szet! Sőt, az is lehet, hogy inába 
szállt a bátorsága és most bőg. 
Sajnos azt innen nem látni! 

Én is valami ilyesfélét gondol- 
tam. Meg is mondtam Évinek, 
s még azt is, hogy akár így, akár 
úgy, Tücsinek, ha egyszer neki- 
vágott, végig kell már csinálnia. 

— Tücsi! — kiáltozta Évi. — 
Nehogy megijedj! És nehogy böm- 
bölj! 

De ezt Tücsi aligha hallotta. 
Amit viszont ő kiabált, szerencsé- 
jére csak az oktató hallhatta, aki 
addigra nyomába ért. 

— Juuuj! Én nem szeretek 
ilyen gyorsan! Fogjanak meg! 

— Fordulj jobbra! — kiáltotta 
az oktató. 

— Jó! — kiabált vissza Tücsi. 
— De merre van Lengyelország- 
ban jobb? Én az ilyen csúszkálá- 
soknál sose tudom... Csak állva 
tudom, melyik a jobb kezem! — 


Aztán még hangosabban így kiál- 
tott: — Hajrá, Tücsi! — s azzal 
az oktató ámulatára simán bal- 
felé kanyarodott és eltűnt szem 
elől; azaz rásiklott egy éljenző 
embercsoporttal teli térségre, te- 
mérdek zászló és egy díszes kapu 
elé. Kissé dicstelen helyzetben, 
hasmánt csúszott a célba. 

— Ne tessék haragudni... — 
motyogta a meglepett karszalagos 
úrnak. — Ez véletlen... én nem 
vagyok versenyző, de már diák 
vagyok... illetve elsős. . . 

— Szanowny Panie! Skad zna- 
lazl sie pan tutaj? — nézett nagyot 
a karszalagos. S így Tücsi legna- 
gyobb sajnálatára, nem értették 
meg egymást. Próbálta ugyan 
megmagyarázni, hogy és mint ke- 
rült ide, de mert a karszalagos úr 
dorgáló arckifejezéssel és nagyon 
gyorsan mindenfélét mondott még 
lengyelül, jobbnak látta egy hó- 
buckára ülve bevárni az oktatót. 

Később, amikor minden izgal- 
mon túl, békésen iszogattuk a jó 
meleg teát, Évi felsóhajtott. 

— Én nem tudom, miért sike- 
rül ennek a Tücsinek minden 
olyan könnyen? 

— Csak — mondta nagy ön- 
érzettel Tücsi, de szeme sarkából 
gyanakodva pillantott Évire. 

Még aznap este elmesélte nekem 
az igazságot. Arra kért, ne árul- 
jam el Évinek. Nem is árultam el. 
Most viszont nyugodtan leírhat- 
tam a történetet, mert mindez 
régen történt, nagyon régen, éppen 
három. esztendeje. 


BAKÓ ÁGNES 
GYŐRFFY ANNA rajza 

Gyerekkoromban, ahogy az első 
vékony jégkéreg megjelent a tó- 
csákon, elkezdtük faggatni az er- 
dészgyerekeket: 

— Befagyott már a holtág? 
Rá lehet menni a jégre? 

Az erdészék ugyanis ott laktak 
a holtág partján, s így fiaik, lá- 
nyaik szakembernek számítottak 
abban a fontos kérdésben, hogy 
lehet-e már korcsolyázni. A mi kis 
falunkban nem lévén műjégpálya, 
a téli örömök attól a naptól szá- 
mítódtak, mikor végre a holtág 
jege megbírta az erdész bácsit 
kucsmástól, ködmönöstől, pus- 
kástól. Alig ment híre ennek a 
nagy eseménynek, kezdődött ott- 
hon a korcsolyák és a korcsolya- 
kulcsok lázas keresése, no meg az 
alkudozás édesanyánkkal, nagy- 
anyánkkal, hogy mit vegyen, mit 
ne vegyen föl az ember. 

— Nem kell pulóver, olyan me- 
leg van! 

Engem fűtött a lelkesedés, az 
örömteli izgalom, édesanyám 
azonban látta az ablakra szerelt 
hőmérőn, hogy hány fok hideg 
van odakint, s irgalmatlanul rám- 
húzta azt a meleg, fehér, magas- 
nyakú gyapjúpulóvert, amit még 
az előző télen ő hordott, ám a mo- 
sásban úgy összement, hogy ép- 
pen nekem lett jó. 

— Nem bírom mozgatni a nya- 
kamat! Meggyulladok! — sirán- 
koztara. Hanem mire elértem a 
holtág partjára, minden sérelmem- 
ről megfeledkeztem. Mint a zöld 
üveg, úgy csillogott a jég, imitt- 
amott beléfagyott fehér légbuübo- 
rékok pöttyözték. A jég alatt, 
az áttetsző vízen keresztül látni 


lehetett azokat a kacskaringós vo- 


Io 


nalakat, amelyeket a lassan tova- 
haladó tavikagylók húztak a fö- 
venyben. Egy-egy kacskaringó 
végén magát a kagylót is lehetett 
látni, félig besüppedve a sárgás 
iszapba. 

A holtág kis szigetecskék között 
kanyargott. Amint elsiklottunk a 
jég fölé hajló fűzfaágak alatt, 
zúzmara hullott a nyakunkba. 
Néhol nyúllábnyomok vezettek a 
jégről fel a partra. Mikor még 
gyönge, kásás volt a jég, a nyúl 
már rámerészkedett, s lábnyomai 
belefagytak a jégbe, nagy-nagy 
örömére minden, arra korcsolyázó 
gyereknek. 

Igen, az efféle falusi korcsolya- 
pálya szebb, érdekesebb, vad- 
regényesebb, mint a városi műjég, 
ezzel szemben nem olyan tartós. 
Ha jött egy kis enyhülés, máris 
megvizesedett a holtág jege, szegre 
akaszthattuk a korcsolyákat. Ha 
meg széllel jött a fagy, olyan hul- 
lámosan, hepehupásan fagyott be 
a víz, hogy kínszenvedés volt kor- 
csolyával botorkálni rajta. 


Nagy bosszúság volt az is, ha 
szép, sima zöld tükörjegünkre éj- 
szaka hó esett. Egy kis vékony 
hóréteg még hagyján: érdekes 
figurákat lehetett rajzolni bele a 
korcsolya élével. Hanem mikor a 
napokon át hulló hó valósággal 
betemette a mi természetes jég- 
pályánkat, sírni tudtunk volna 
bánatunkban. Minthogy azonban 
a sírás édeskeveset ér, inkább sep- 
rőt, lapátot ragadtunk, s nagy 
igyekezettel söpörtünk magunk- 
nak egy kis pályát. Ha sokan 
összeálltunk, tekintélyes darabot 
tudtunk a hótól megtisztítani. 
Ilyenkor a pálya szélén a félre- 
lapátolt hóból valóságos mellvéd 
emelkedett. Hányszor, de hány- 
szor estem fejjel előreebbe a puha, 
fehér falba, s utána nevetve, ha- 
vas orral kecmeregtem elő. 


Volt egy Ilike nevű osztálytár- 
sam, az egyszer, mikor megint 
vastagon ráhullott a hó a holtág 
jegére, kijelentette, hogy ő külön 
seper magának jégpályát, de azon 
csak ő fog korcsolyázni, egyedül. " 
Mert az a sok gyerek úgy felvag- 
dossa a jeget a korcsolyájával! 

Hagytuk, hadd menjen. Vitte 
a szép, fehér juharfából faragott 
hólapátjukat, s jóval távolabb at- 
tól a helytől, ahol mi nyolcan- 
tízen szorgoskodtunk seprővel, 
lapáttal, még lécre szerelt deszka- 
darabbal is, lapátolni kezdte a ha- 
vat. Persze, egyedül nem sokra 
ment. Félrekotorta a havat egy 
ebédlőasztalnyi területről, s már 
majd kigyúlt az arca, olyan piros 
volt. Nem is futotta többre az ere- 


jéből. Leült hát a ródlijára, kifújta 
magát, S felvette a szép, fehér kor- 
csolyacipőt a rácsavarozott fényes 
korcsolyával. Egyedül neki volt 
olyan. Azután elkezdett . körözni 
az asztalnyi kis jégpályán. Körbe- 
körbe-körbe, mert egyébre nem 
volt hely. Körözött — vagy aho- 
gyan mi neveztük: koszorúzott 
előre-hátra, jobb lábbal, bal láb- 
bal, mindig csak körbe-körbe. 
Nézni is rossz volt. Igaz, nem so- 
káig néztük, mert elkészültünk a 
hósepréssel, jókora darabot sike- 
rült megtisztogatnunk a hótól, 
s lehetett korcsolyázni! Egészen 
addig keringtünk, játszottunk, 
hancúroztunk a jégen, míg be- 
sötétedett. Akkor lecsatoltuk a 
korcsolyát, és fagyos fülünket dör- 
gölveiparkodtunk hazafelé. Utunk 
Ilike saját, külön jégpályája mel- 
lett vitt el. Körözései nyomán 
vastag, fehér koszorú vágódott 
bele a jég zöld tükrébe. Sok, mély 
vágásból állt össze ez a koszorú. 

— Hiszen ez a jég még jobban 
össze van vagdosva, mint a mi- 
énk! — kiáltott egyik pajtásom. 
— Hogyan tudott az a kis szú- 
nyog ezen korcsolyázni? 

— Nem tudott! — mondta egy 
fiú. — Láthattad, hogy már órák- 
kal ezelőtt hazament. 

Mi is hazamentünk. A jégbe- 
vágott fehér koszorú azonban még 
heteken át hirdette emlékét egy 
kislánynak, aki azt képzelte, hogy 
egyedül többre megy. 


BÁLINT ÁGNES 
RÓNA EMY rajzai 


Öreg petróleumlámpa 


Már a tető alá szorult 
rég az öreg petróleumlámpa. 
A piros cserepek alatt 
rég nem lobban már a lángja. 


Gyufa nem gyullad cilindere mellett, 
amely annyiszor megrepedt, 

ha túl magasra srófoltuk a lángot, 
már a szaga is elveszett. " 


A jó petróleumszag 

kiszállt belőle, mint a lélek. 
Csak régi korma él még 
lángvédő üvegének. 


Gerendák, lécek közt a lámpát 
átjárja még nyáron a régi meleg, 
ha rálehelik a nap lángját 

a piros cserepek. 


Likvágó 
Lófog — vasból. 


Rövid nyele 

mélyre nyújtja 
ürgelukba, 
hörcsöglukba. 

Lik, — luk: 

elmélyítjük, 

kinyitjuk. 

Csip-csup munka lehet bármi: 
kapudúcnak lukat vágni, 
agyagos földet fölnyitni, 
kövek között árkot ásni. 
Legjobb mégis 

hűvös faásó gödörben 
öreg fáknak 
mélyre-vásott 

gyökereit kotorászni. 


KÉPEK 


EGY FALUSI HÁZBÓL : 


CSANÁDY JÁNOS 
versei 


JPényes a kapa nyele 


Fényes a kapa nyele, 

de sok kéz csúszkált rajta, 
megszorította, elengedte, 
míg vasát földbe merítette. 


Fényes, fényes a kapa, 
fényes a kapa vasa, 

annyit hajladoztak fölötte, 
köszörülték élét a rögbe. 


Fényes a kapa nyele, 

fényes a kapa vasa, 

csak télen fogja meg a rozsda, 
hónapszám ott áll a sarokban. 


Havat nem kapálnak vele, 
a hó nem költ répamagot, 
meleget őriz csak a földben, 
hósubát húz a tág határra. 


És felváltja a jó kapát 
a hamvas, kényes hólapát. 


Derék kapa, kikeletig 

kell is ez a kis szusz neked, 
míg a telet átteleled, 
nyeled, nyarad kipihened. 


Így éled megint a világod: 
kibontják a földből veled 
az átteleltetett virágot — 
és feledik a hólapátot. 

Tudom, hogy az ősszel megismert erdőt és ligetet 
télen is meglátogatjátok, mivel az erdő-mező titkait ku- 
tatjátok tovább. Ha szerencsétek van, és éppen hó bo- 
rítja a tájat, mindjárt össze is köthetitek egy jóízű játék- 
kal, melyhez az alábbi , havas ötleteket" ajánlom. 


Cáltozatok hóemberépítésre 


Ez természetesen nemcsak a kiránduláson, hanem az 
iskolaudvaron vagy a városi parkban is játszható. 

Két, esetleg több egyenlő létszámú gyerekcsapat ver- 
senyezzen, vajon melyiknek készül el hamarább a hóem- 
bere? Beszéljétek meg előre milyen magas és kövér le- 
gyen? A kellékeket előre szerezzétek be, illetve vigyétek 
magatokkal a kirándulásra. Kezdés: sípszóra! 

A hóemberépítés lehet szépségversenyszerű is. Ilyen- 
kor ketten-hárman készítenek egyet, s a zsüri dönt. A 
szépségverseny díjazással jár. Kapjon az alkotó gárda 
például egy csodálatos vesszőseprőt vagy ócska kalapot. 
Ezt persze ünnepélyesen a hóember fejére vagy kezébe 
kell adni. 

Kössetek a hóemberetek derekára egy bevásárlókosa- 
rat. Abba kb. 3 méter távolságról dobjátok be az előre- 

gyártott hógombócokat. Mindenki háromszor dobhat. 
Tanácsolom, két kesztyűt vigyetek magatokkal! A szá- 
razat játék után húzzátok fel! 


Oáltozatok szánkózásra 


— Nincs mindenütt lejtős terület. Hogyan rendezzünk 
akkor szánkóversenyt? — kérdezhetitek. Megmondom 
ezt is: körpályán! Tehát előre kijelölitek azt a kb. 30. 
méter átmérőjű távolságot, melyen versenyeztek. Pá- 
ros feladatokkal — ha páros számú a csapat —, jól meg- 
oldható. Az egyik ül a szánkón, a másik húzza. Bizo- 
nyos távokon valamit fel kell a szánkón ülőnek emelnie 
a földről, pl. egy odakészített labdát. Ez az első állo- 
más." Az állomásokat nagy hóbucka jelölje. 

A másodikon éppen le kell tenni valamit a kijelölt 
állomáson. 

A harmadik állomás mellett legyen gyorsváltás: aki 
eddig húzta a szánkót, az ül most rá. Vigyázat, éppen 
ezért nagyjából azonos súlyúak legyenek a párosan szán- 
kózók! 

A negyedik állomáson ajánlom, hogy dobjatok célba 
egy-egy hólabdát a szánkóról. A cél: erre kijelölt hó- 
bucka. A hólabdát ott a helyszínen gyúrjátok. 

Ötödik feladat: helyezzetek el cikcakkban, egymással 
szemben botokat. Köztük kell úgy áthaladni, hogy egy 
se dőljön ki. Ez a szánkót húzó ügyességén múlik. Azok 
győznek, akik a körpályán a szánkózást, illetve a feladato- 
kat leghamarább befejezik. 


Jó mulatást és tartós havat kívánok 


Játszópajtás 


HAUSVWIRTH MAGDA rajza. 


Minden harmadik kisdobos zsebé- 
ben ott lapul egy darab mágnes, ami- 
vel... hát igen, lehet vele játszo- 
gatni, szögeket, vasdarabkákat össze- 
szedegetni, de aztán kész; éppen csak 
ott van, sokra nem megy vele az em- 
ber! Gondolhatná valaki! Pedig egy 
mágnespatkó, vagy egy akármilyen 
apró mágnes-darabka igen sok örö- 
met szerezhet. Akár egy egész kis- 
dobos őrsnek is! 

Kerítsetek egy jókora parafadu- 
gót, s vágjatok belőle éles pengével 
szeleteket (1. ábra). Hogy a penge 
csak a dugót vágja, s ne az ujjatokat, 
egyik élét kartoncsíkkal fedjétek be. 
A dugószeletekre rajzoljatok és fes- 
setek korcsolyázó figurákat (2. ábra), 
s azt fonalfűrésszel vágjátok körül. 
Minden figura talpába szúrjatok rajz- 
szöget és állítsátok őket kemény 
lapra: kartonra, műanyag tálcára, 


könyvfedélre. A lap alatt mozgassá- 
tok ide-oda a mágnest (3. ábra), mire 
— egy kis gyakorlás után —, meg- 
indulnak a , műkorcsolyázók". 

Még szórakoztatóbb a mágnessel 
mozgatott figuráknak versenypályán 
futtatása. Ezt akárhányan játszhatják, 
persze egyenként: ki tudja a figurát 
másodpercmutatós órával mért leg- 


rövidebb idő alatt végigvezetni a pá- 
lyán. Ez annál nehezebb, minél több 
akadály van útközben! Maga a pálya 
egy vékonylapú asztal (4. ábra), léc- 
keretre ragasztott erős kartonlap, 
műanyaglap, farostlemez lehet. Az 
akadályok parafakorongba szúrt (5. 
ábra), és leragasztott, vagy gyurma- 
talpacskával odatapasztott zászlócs- 
kák lehetnek. Érdekesek a fenyő- vagy 
más ágacskákból, pálcikából-papírból 
készített fák (6. ábra), bokrok, ame- 
lyeket szintén meg kell kerülni bizo- 
nyos sorrendben. A versenyző figu- 
rák lehetnek síző gyerekek (7. ábra); 
a 20—25 mm hosszú papírfigurák 
gemkapocs síléceken (8. ábra) futnak 
a mágnes irányítása szerint; lehetnek 
ródlizók (9. ábra), szintén papírfigu- 


rácska gemkapocsra ragasztva stb. 
Sível, ródlival még a pályára ragasz- 
tott kartoncsík ugratókon is átvezet- 

hetők a versenyzők (10. ábra). 
Parafából, bodza vagy napraforgó- 
bélből könnyű versenyautókis készül- 
hetnek (11. ábra), kerekük rajzszög, 
alul — a vezetés biztosítására — szin- 
tén egy rajzszög, felfelé beszúrva! 
Ugyanezekből az anyagokból elő- 
rajzolva és körülvágva (12. ábra) kis 
vitorlás is kifaragható (13. ábra), az 
utasok feje odaragasztott borsószem. 
A verseny-motorcsónak (14. ábra) 
szélvédő üvege celluloid, alul az el- 
maradhatatlan rajzszög. A pálya aka- 
dályai: zászlócskákkal felszerelt bó- 
ják, nádasok, hidak, sziklazátonyok. 
FERKAI LÓRÁNT 


13 


Miért van szükségünk az al- 
vásra? Milyen képek jelennek 
meg álmunkban? Meg lehet-e 
jósolni az álmokból a jövőt? 
— kérdezi Kállai Zsuzsa ne- 
gyedik osztályos olvasónk. 


Túlságosan egyszerű a magya- 
rázat, ha arra gondolunk, hogy 
estére elfárad szervezetünk, ezért 
éjszaka az alvás folyamán pihen- 
jük ki magunkat. S nem is teljesen 
igaz! Hiszen egy kényelmes fotel- 
ban üldögélve éppúgy nyugalom- 
ban vannak izmaink, mint alvás 
közben. Az alvás többet jelent, 
mint a szervezet biológiai , tataro- 
zása", A legújabb kutatások sze- 
rint azért van szükségünk alvásra, 
hogy álmodhassunk! 


Sokkal többet álmodunk, mint 
bárki hinné, hiába emlékezünk 
oly kevéssé ébredéskor álmainkra. 
Nyolc óra alvás alatt körülbelül 
két órán át peregnek agyunkban 
a különféle álomképek. Nem folya- 
matosan, hanem kisebb-nagyobb 
megszakításokkal, amire a kuta- 
tók úgy jöttek rá, hogy megfigyel- 
ték: álom közben szemgolyónk 
nyugtalanul vibrál, ide-oda jár, 
mintha a felbukkanó álomképeket 
kísérné figyelemmel. Ezek az úgy- 
nevezett , gyors" alvás szakaszai. 
A közbeeső időt , lassú? alvással 
töltjük, ilyenkor szervezetünkben 
csak frissítő biológiai folyamatok 
mennek végbe. 


KÉRDEZD MEG A KISDOBOSTÓL: 


Álmodás közben agyunk pihen. 
A kutatók úgy bizonyították ezt 
kísérletileg, hogy két diákcsoport- 
ból az egyik tagjait mindig akkor 
ébresztették fel, amikor éppen ál- 
modtak. A megzavart álmodás 
miatt agyuk nem. tudta kipihenni 
magát, így lassan már napközben 
is félálomban jártak, s éberen is 
olyan álomképek tűntek fel sze- 
miük előtt, mintha álmodnának. 

Hogyan pihen agyunk az álmok 
révén? Idegrendszerünk, amely- 
ben tízmilliárd sejt szövevényes 
hálózata fogadja szüntelenül a 
külvilág benyomásait, estére olyan 
zsúfolttá válik, mint egy dugig 
töltött filmraktár. Beszélgetések, 
gondolattöredékek,  mozdulatso- 
rok, élmények, képek halmozód- 
nak fel, amelyek nagy részére ké- 
sőbb semmi szükségünk nincs, hi- 
szen másnap hasonló benyomások 
érik agyunkat. A , túltelítettség" 
elkerülésére egyetlen megoldás kí- 
nálkozik: selejtezni kell. j 


Álmaink tehát agyunk ,nagy- 
takarítási" munkájáról adnak hírt. 
Rendszerint a nap folyamán ért 
benyomások villannak fel ben- 
nünk szeszélyes összevisszaság- 


ban, miközbenemlékezetünk , sejt- 
raktáraiban" azok a képek ma- 
radnak meg, amelyekre még szük- 
ség lehet. Álmodás közben agyunk 
szorgalmas mozigépészhez hason- 
lóan sorra veszi a különféle emlé- 
kek , filmtekercseit?", újra leper- 


geti őket, majd a feleslegeseket 
kiselejtezi. 

Mindebből nyilvánvaló, hogy 
álmainkból nemlehet a jövőt meg- 
jósolni. Csak arról álmodunk, ami 
megtörtént velünk vagy lejátszó- 
dott képzeletünkben. Ezek a ké- 
pek nem a jövőt, hanem. a múltat 
vetítik elénk. Amikor a tudomány 
még nem. volt tisztában az álom 
jelentőségével, az emberek azt hit- 
ték, hogy a titokzatos álomképek 
a jövőt varázsolják elénk. Ma már 
azonban biztosan tudjuk, hogy 
szó sincs erről. 

Az alvó állatok vizsgálatából is 
kitűnik, hogy az álom az agy pi- 
henése. A hüllők és a kétéltűek 
még nem álmodnak, olyan kevés 
munkát végez napközben köz- 
ponti idegrendszerük, de a mada- 
rak már alvási idejük háromezred 
részében álmodnak. Minél maga- 
sabbrendűállatokat veszünk szem- 
ügyre, a kísérletek tanúsága sze- 
rint annál többet álmodnak. A ku- 
tyák például álmukban nyugtala- 
nul fészkelődnek, farkukat csóvál- 
ják vagy vakkantanak, amint a 
nap folyamán szerzett emlékeiket 
élik újra át. 

Az alvásra és az álomra tehát 
egyaránt szüksége van az ember- 
nek. Álmokban gazdag alvás után 
másnap reggel valóban testileg 
és szellemileg kipihenve ébredhe- 
tünk. 


GREGUSS FERENC 

Az itt található — számokkal meg- 
jelölt — tárgyak nevét, jelentését 
fejtsétek meg, és a számozásukkal 


KÉPES- 
KERESZTREJTVÉNY: 


megegyező vízszintes, ill. függőleges 
sorokba írjátok be. Beküldendő: 


1, 7, 12, 14. 

RÉSZLETKÉRDÉS: A jobb oldalon látható részletek közül melyik gyel az autó valamelyik belteretszáő 


részletével? 


Megfejtési határidő: január 20. 


A megfejtéseket küldjétek erre a címre: Kisdobos szer- 
kesztősége, Budapest 8. postafiók 57. 

A jobb felső sarokban látható színes háromszöget vág- 
játok le és ragasszátok rá a megfejtést tartalmazó levele- 
tekre. Aki mind a két rejtvényt jól megfejtette és megírta 
címét, osztályát, az képeslapot kap. A kisdobosok 6, az 
úttörők 12 levelezőlap beküldése után kapnak könyv- 
jutalmat. Arra kérünk benneteket, a rejtvényeket ne 
vágjátok ki a lapból, hanem írjátok vagy rajzoljátok le. 


A decemberi rejtvények helyes megfejtése: 
Keresztrejtvény : veréb, egér, agár. Téli képrejtvények: 


fagykár, karácsony, korcsolyázik. Mi hiányzik az alakok 


kezéből? 1. ecset, 2. fogkefe, 3. mikrofon, 4. kalapács. 
Szójáték: hajtó, sajtó — takar, vakar — banya, tanya — 
fárad, szárad — seper, teper — serény, szerény — hideg, 
rideg — bíró, síró — holló, roló — borsó, korsó. 

